Будимпештанска офанзива
Будимпештанска офанзива била је општи напад совјетске и румунске војске на нацистичку Немачку и њихове савезнике у Мађарској. Офанзива је трајала од 29. октобра 1944. до пада Будимпеште 13. фебруара 1945. То је била једна од најтежих и најкомпликованијих офанзива које је совјетска војска извела у Средњој Европи. Резултат је био одлучујућа победа СССР-а, јер је избацио из рата последњег европског политичког савезника нацистичке Немачке и увелико убрзао завршетак Другог светског рата у Европи.